Başqa bir aksiya formasından istifadə edin. Mətbuatda çıxış edin, sizi neçə milyon insan eşidir də. Elə hökmdür ki, parlamentin qabağına və yaxud başqa bir yerə yığışıb bu fikirləri söyləyəsiniz? Bunlar hamısı ayrı-ayrı dövlətlərin təşkil elədiyi təxribatçı qrupların siyasi partiya formasında həyata keçirdiyi tədbirlərdir. Mən hesab edirəm ki, Bakı Şəhər İcra Hakimiyyəti çox düzgün edibdir. Bu gün dünyada təhlükəsizlik sistemi qurulur, antiterrora qarşı mübarizə gedir. Hələ bilmək olmaz ki, siz hansı terror təşkilatlarına xidmət edirsiniz və orada hansı hadisələr baş verəcək. Ona görə də bunun qarşısı alınmalıdır. Biz çalışırıq ki, hansı partiyanın üzvü olmasından asılı olmayaraq Azərbaycan vətəndaşlarının təhlükəsizliyini qoruyaq. Siz isə bunları başqa istiqamətə sürükləyirsiniz. Bu baxımdan hesab edirəm ki, bu qərar düzgündür.